1. ------IND- 2018 0211 LV- LT- ------ 20180524 --- --- PROJET

# *PROJEKTAS*

**LATVIJOS RESPUBLIKOS MINISTRŲ KABINETAS**

2018 [mėnuo] [diena] Reglamentas Nr.

Ryga (prot. Nr.  )

**Gumos, kuri gauta iš panaudotų padangų, atliekų statuso nutraukimo procedūra**

Skelbiama pagal   
Atliekų tvarkymo įstatymo  
6 straipsnio 1 dalį1

1. Reglamentu nustatoma gumos, kuri gauta iš panaudotų padangų, atliekų statuso nutraukimo procedūra.
2. Pagal šį reglamentą antrine žaliava laikoma guma, gauta iš panaudotų padangų jas laužant, gniuždant, smulkinant, pjaustant ar granuliuojant, jeigu apdorojus padangas ketinama šias medžiagas parduoti rinkoje tolesniam naudojimui su rišikliais ar be jų ir jos atitinka visus šio reglamento 1 priede nustatytus kriterijus.
3. Ši antrinė žaliava gali būti gaunama iš panaudotų padangų:
   1. gumos milteliai: guma, gauta panaudotas padangas sugniuždžius į ne didesnes nei 0,8 mm daleles;
   2. gumos granulės: guma, gauta panaudotas padangas sugranuliavus į 0,9–20 mm daleles;
   3. gumos mulčias: guma, gauta trupinant, gniuždant ar smulkinant panaudotas padangas į nevienodos formos daleles, kurių dydis yra 10–50 mm. Leidžiama naudoti tekstilės gaminių mišinius;
   4. sugniuždyta guma: guma, gauta trupinant, gniuždant ar smulkinant panaudotas padangas į nevienodos formos daleles, kurių dydis daugiausia yra 50–300 mm. Leidžiama naudoti metalinių vielų ir tekstilės gaminių mišinius;
   5. gumos drožlės: guma, gauta trupinant, gniuždant ar smulkinant panaudotas padangas į nevienodos formos daleles, kurių dydis daugiausia yra 300–500 mm. Leidžiama naudoti metalinių vielų ir tekstilės gaminių mišinius.
4. Guma nelaikoma antrine žaliava, o laikoma atliekomis, jei ji naudojama šiais tikslais:
   1. deginimui naudojant energiją iš atliekų arba jos nenaudojant;
   2. pirolizei, plazmolizei, dujinimui ir panašiems technologiniams procesams, kai yra pakeičiamos gumos fizinės arba cheminės savybės;
   3. laikyti sąvartynuose ar laikyti daugiau nei 1 metus.
5. Panaudotų padangų perdirbėjas turi užtikrinti, kad:
   1. kiekvienai antrinės žaliavos partijai yra užpildoma deklaracija, parodanti, kad antrinės žaliavos atitinka nebelaikymo atliekomis kriterijus, nustatytus šio reglamento 1 priede pagal šio reglamento 2 priedą (toliau – atitikties deklaracija);
   2. įrašai apie perdirbamas panaudotas padangas saugomi pagal taikomas taisykles ir reglamentus dėl aplinkos statistikos oficialių formų;
   3. gabenant prie kiekvienos antrinių žaliavų partijos pridedama atitikties deklaracijos popierinė forma, pagal kurią Latvijos Respublikos valstybinė aplinkos apsaugos tarnyba gali pareikalauti, kad panaudotų padangų perdirbėjas pateiktų atitikties deklaracijos originalą.
6. Panaudotų padangų perdirbėjas turi saugoti atitikties deklaraciją 5 metus nuo jos išdavimo dienos ir pateikti ją kompetentingoms institucijoms, kurios atsakingos už atliekų tvarkymą, paprašius per 10 darbo dienų.
7. Turi būti parengta elektroninė atitikties deklaracijos versija pagal taisykles ir reglamentus dėl elektroninių dokumentų.
8. Panaudotų padangų perdirbėjas prie kiekvienos antrinių žaliavų partijos turi pridėti produkto technines specifikacijas.
9. Už antrinių žaliavų importą į Latviją atsakingas asmuo turi užtikrinti, kad panaudotų padangų perdirbėjas prie kiekvienos antrinių žaliavų partijos pridėtų ataskaitą su informacija apie fizines ir chemines krovinio savybes ir panaudotų padangų perdirbėjo duomenimis.
10. Už antrinių žaliavų importą į Latviją atsakingas asmuo turi saugoti šio reglamento 9 dalyje minėtą ataskaitą 5 metus nuo dienos, kai ji buvo parengta, ir pateikti ją kompetentingoms institucijoms, kurios atsakingos už atliekų tvarkymą, paprašius per 10 darbo dienų.
11. Panaudotų padangų perdirbėjas turi įvesti kokybės valdymo sistemą, kad būtų užtikrintas padangų atliekų apdorojimo atsekamumas. Panaudotų padangų perdirbėjas turi laikytis antrinių žaliavų pirkėjo reikalavimų atsižvelgdamas į antrinių žaliavų kokybę bei fizines ir chemines savybes.
12. Į kokybės valdymo sistemą turi būti įtrauktas išsamus panaudotų padangų apdorojimo aprašas, kaip nurodyta toliau:
    1. panaudotų padangų apdorojimo kokybės stebėsenos aprašas pagal šio reglamento 1 priedą;
    2. taikomi mėginių ėmimo metodai, fiziniai ir cheminiai mėginių tyrimai, antrinių žaliavų ženklinimas etiketėmis, pakuočių ir laikymo procesų aprašas;
    3. panaudotų padangų atitiktis kriterijams ir atmetimo kriterijai, kontrolės priemonių rūšys siekiant įvertinti panaudotas padangas dėl atitikties ir būdai, kuriais kontrolės priemonių rezultatai yra dokumentuojami;
    4. viso panaudotų padangų apdorojimo ciklo aprašas, įskaitant likusių atliekų paskesnį tvarkymą ir laikymą bei informaciją apie antrinių žaliavų pardavimą, kuris gali būti atliekamas ateityje;
    5. antrinių žaliavų kokybės atitikties ir savikontrolės kriterijai pagal šio reglamento 1 priedą;
    6. padangų atliekų perdirbėjo darbuotojų, kurie yra atsakingi už kiekvieną panaudotų padangų apdorojimo etapą, sąrašas;
    7. panaudotų padangų, kurias būtų galima apdoroti, kiekis.
13. Panaudotų padangų perdirbėjas turi saugoti informaciją, susijusią su panaudotų padangų apdorojimu, kaip nurodyta šio reglamento 12 dalyje, 5 metus nuo dienos, kai priimama atitinkama antrinių žaliavų partija.
14. Panaudotų padangų perdirbėjas turi peržiūrėti kokybės valdymo sistemą kiekvienais metais ir taip pat, kai padaromi dideli antrinių žaliavų technologinių procesų pakeitimai arba kai yra pakeičiamos antrinių žaliavų fizinės ar cheminės savybės.
15. Kompetetingų institucijų, atsakingų už atliekų tvarkymą, rašytiniu prašymu, panaudotų padangų perdirbėjas arba asmuo, atsakingas už antrinių žaliavų importą į Latviją, suteikia galimybę patekti į visas zonas, patalpas ir naudotis visais dokumentais, susijusiais su panaudotų padangų apdorojimu ir laikymu, kad galėtų įvertinti jų atitiktį šiame reglamente nustatytiems reikalavimams.
16. Panaudotų padangų perdirbėjas turi informuoti antrinių žaliavų pirkėją, kad panaudotos padangos yra apdorotos pagal kokybės valdymo sistemą.
17. Jeigu importuojant gumą, kuri gauta iš panaudotų padangų iš kitų šalių, išsiuntimo šalies ir paskirties šalies kompetentingos institucijos negali susitarti dėl gumos klasifikavimo, turi būti taikoma 2006 m. birželio 14 d. Europos Parlamento ir Tarybos reglamento (EB) Nr. 1013/2006 dėl atliekų vežimo 28 straipsnio 1 dalis.

Ministrų kabineto  
reglamento Nr. .....   
1 priedas   
2018 m. [mėnuo] [diena]

**Gumai, kuri gauta iš panaudotų padangų, taikomi nebelaikymo atliekomis kriterijai**

|  |  |
| --- | --- |
| Nebelaikymo atliekomis kriterijai | Savikontrolės kriterijai |
| 1. Gumai, kuri gauta iš panaudotų padangų jas mechaniškai apdorojant, taikomi kokybės kriterijai:    1. ji neturi turėti pavojingų savybių, kurios nurodytos 2014 m. gruodžio 18 d. Komisijos reglamente (ES) Nr. 1357/2014, kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas III priedas, ir negali viršyti koncentracijos ribų, nurodytų 2004 m. balandžio 29 d. Europos Parlamento ir Tarybos reglamento Nr. 850/2004 dėl patvariųjų organinių teršalų ir iš dalies keičiančio Direktyvą 79/117/EEB IV priede;    2. ji atitinka 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB, XVII priedo 50 straipsnio apribojimus;    3. joje nėra pastebimų alyvos ir tepalų kiekių;    4. atskyrimas ir kiekybinis nustatymas atliekamas atsižvelgiant į rūšį ir (arba) dydį. | Gumos kokybė įvertinama:   * atliekant vizualinę apžiūrą ir * pagal fizines ir chemines savybes: teikiant laboratorinių tyrimų ataskaitas, įskaitant tas, kurioms taikomos antrinių žaliavų pirkėjo techninės specifikacijos. Antrinių žaliavų pirkėjui paprašius, gali būti atlikti kiti laboratoriniai tyrimai pagal papildomas antrinių žaliavų pirkėjo specifikacijas.   Turi būti atlikti kiekvienos rūšies antrinių žaliavų, kurios gautos iš panaudotų padangų, tipinių mėginių tyrimai.  Tipiniai mėginiai gaunami pagal mėginių ėmimo procedūrą, kuriai taikoma kokybės valdymo sistema ir kuri išsamiai aprašyta kaip kokybės valdymo sistemos dalis (taikomas mėginių ėmimo metodas, mėginių ėmimo dažnumas, dydis, mėginių rūšys ir numeris, statistinė analizė ir t. t.).  Fizinės ir cheminės savybės turi būti išbandytos laboratorijoje.  Antrinių medžiagų atitikties kriterijai, nurodyti priedo 1 dalyje, turi būti įtraukti ir aprašyti naudojamoje kokybės valdymo sistemoje. |
| 1. Atliekoms, kurias ketinama perdirbti į antrines žaliavas, taikomi reikalavimai:    1. gali būti naudojamos tik panaudotos padangos, kurios atitinka atliekų klasifikavimą ir pavojingų atliekų savybes, kaip nurodyta taisyklėse ir reglamentuose;    2. negali būti naudojamos panaudotos padangos, kurios užterštos pavojingomis medžiagomis, arba pavojingos atliekos. | Gumos kokybė įvertinama atliekant vizualinę apžiūrą.  Gautų ir apdorotų panaudotų padangų kiekiai įrašomi pagal taikomas taisykles ir reglamentus dėl aplinkos statistikos oficialių formų. |
| 1. Panaudotos padangos apdorojamos taip:   3.1. turi būti pašalinti pašaliniai objektai, kaip antai akmenys, metalo gabaliukai ir šiukšlės;  3.2. taikomi metodai ir procesai neturi turėti žalingo poveikio aplinkai;  3.3. turi būti laikomasi taisyklių ir reglamentų, kuriais reglamentuojamas atliekų tvarkymas. | Padangos turi būti išvalytos mechaniškai arba rankiniu būdu. |

Ministrų kabineto  
reglamento Nr. .....   
2 priedas   
2018 m. [mėnuo] [diena]

**Deklaracija, kurioje teigiama, kad antrinės žaliavos atitinka nebelaikymo atliekomis kriterijus**

|  |  |
| --- | --- |
| 1. | Panaudotų padangų perdirbėjo duomenys: |
| Juridinio asmens pavadinimas  Registracijos Nr. |
| Tikrasis adresas: |
| Registruota buveinė: |
| Kontaktiniai duomenys: |
| Telefonas: |
| El. paštas: |
| 2. | Antrinių žaliavų pirkėjo techninėje specifikacijoje nurodyti reikalavimai, įskaitant sudedamąsias dalis, dydį, mišinius, fizines ir chemines savybes ir t. t. (prašome nurodyti techninius reikalavimus):  Antrinės žaliavos, gautos iš panaudotų padangų, atitinka techninėse specifikacijose nustatytus reikalavimus. |
| 3. | Krovinio dydis kg: |
| 4. | Antrinės žaliavos, gautos iš panaudotų padangų, atitinka nebelaikymo atliekomis kriterijus.\* |
| 5. | Panaudotų padangų perdirbėjas veikia pagal kokybės valdymo sistemą. |
| 6. | Į krovinį įtrauktos antrinės žaliavos yra skirtos naudoti tik tiesiogiai (prašome nurodyti numatomą paskirtį): \_\_\_\_\_\_\_\_\_\_\_\_\_\_\_\_\_\_ |
| 7. | Panaudotų padangų perdirbėjo ataskaita:  Patvirtinu, kad deklaracijoje pateikta informacija yra išsami ir teisinga. |
| 8. | Kita informacija: |
| 9. | Ekonominės veiklos vykdytojo atstovas   * Vardas ir pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Pareigos, parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data: |
| Parašas: |

*\* 2018 m. [mėnuo] [diena] Ministrų kabineto reglamento Nr. \_\_\_\_ dėl gumos, kuri gauta iš panaudotų padangų ir kuri yra perdirbėjo kokybės valdymo sistemos, taikomos panaudotoms padangoms, dalis, atliekų statuso nutraukimo tvarkos 1 priede nustatyti kriterijai.*